Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel piti turvatilannearvion, jossa keskityttiin Iranin uhkaan.
Pentagon on tunnustanut Iranin edistyksen ydinalalla.
Tunnistamaton ilma-alus iski Iranin aselähetyksiin -
Damaskoksen länsipuolella.
Kymmenet tuhannet juutalaiset kerääntyivät Länsimuurille -
vuotuiseen Herran siunaukseen.
IDF, Shin Bet ja rajapoliisin erikoisjoukot -
suorittivat mittavia terrorismin vastaisia operaatioita -
kahden viime vuorokauden kuluessa Juudeassa ja Samariassa.
Shin Betin antaman toimintaohjeen myötä operatiivisten toimien aikana -
paikannettiin ja tuhottiin viisi aseen- valmistuspaikkaa Beitunian kylässä.
Lisäksi suuri määrä aseita paikannettiin ja takavarikoitiin, -
ja yhteensä 12 terrorismista epäiltyä henkilöä pidätettiin.
Vaikka Egypti on koettanut hillitä -
Hamasin Etelä-Israelin rajalla aloittamia väkivaltaisuuksia, -
Gazasta lähetettiin taas lukuisia ilmapallopommeja rajan yli.
Ne aiheuttivat maastopaloja Be'erin metsässä.
Samaan aikaan Gazan ja Israelin turva-aidalla on mellakoitu, -
ja ilmapallopommeja lähetettiin, vaikka Israelin puolustuslaitos päätti -
avata jälleen Erezin rajanylityspaikan Israelissa töissä käyville gazalaisille.
Jumalan kiitos. Odotimme ylityspaikan avautuvan pyhien jälkeen, -
mutta se avattiin tänään, koska tilanne on vaikea.
Tiedätte, millainen Gazan tilanne on.
Olen kiitollinen.
Tahdomme vain hankkia leivän pöytään lapsillemme.
Olemme kärsineet kaksi viikkoa.
Sunnuntaina pääministeri Benjamin Netanjahu piti turvatilannearvion -
puolustusministeri Joav Gallantin sekä IDF:n, Shin Betin, Mossadin -
ja muiden turvallisuus- ja tiedustelulaitosten päälliköiden kanssa.
Johtotason kokouksessa keskusteltiin eri turvahaasteista, -
pääasiassa Iranin uhkasta.
Kokous pidettiin sen jälkeen, kun USA:n puolustusministeriö -
julkaisi raportin "Joukkotuhoaseiden torjumisstrategia vuonna 2023".
Raportissa korostetaan Pentagonin arviota, -
että "Iran ei tavoittele ydinaseohjelmaa tällä hetkellä", -
siitä huolimatta mikä Iranin ydinohjelman tila nyt on.
Uraanin väkevöintitaso on nimittäin paljon siviilikäyttöä vahvempi.
Pentagonin julkaisemasta arviosta poiketen raportissa tunnustetaan, -
että Iranin ydinohjelma on edennyt siihen pisteeseen, -
että se "voisi tuottaa riittävästi halkeavaa ainesta ydinaseeseen -
alle kahdessa viikossa".
Syyriassa tunnistamaton ilma-alus laukaisi useita ohjuksia kohteisiin, -
jotka sijaitsevat Syyrian puolella Libanonin vastaista rajaa -
Damaskoksen länsipuolella.
TV7 ei saanut vahvistettua raportteja, -
että Syyrian ilmatorjunta olisi aktivoitunut -
suojaamaan Iranin aselähetyksiä, joiden väitettiin olevan kuljetuksessa.
Kohteisiin kuitenkin osuttiin, mistä aiheutui mittavaa tuhoa.
Syyrian hallinto ei vahvistanut raportteja, -
eikä IDF:n tiedottaja vahvistanut eikä kiistänyt IDF:n väitettyä osallisuutta,-
kun TV7 pyysi kommenttia.
Iran on jatkanut suuria aselähetyksiä -
ympäri Lähi-itää ja kauemmaksikin, -
huomionarvoisimpana Venäjälle pitkään hyökkäyssotaan Ukrainassa.
Israel tehostaa yhteistyötä Euroopan maiden kanssa -
valmistellakseen Eurooppaa mahdollisiin uhkiin idästä.
Puolustusministeri Joav Gallant päätti virkamatkan Berliiniin, -
missä hän osallistui Saksan Arrow III -hankinnan allekirjoitusseremoniaan.
Kahdella allekirjoituksella tehtiin tänään historiaa.
Tämä hetki nojaa menneisyytemme tapahtumiin -
ja sanelee yhteisen tulevaisuutemme.
Arrow III Saksalle on suurin tähän mennessä solmittu sopimus, -
ja olemme sitoutuneet toimittamaan sen oikea-aikaisesti ja tehokkaasti.
Tämä sopimus on tuntuva todiste Israelin ja Saksan kumppanuudesta.
Maamme ovat päässeet tasolle, jossa jaamme -
arkaluontoista tiedustelutietoa, sotilaallista tietoa ja suorituskykyjä.
Suhteiden solmimisesta lähtien -
Saksa on panostanut paljon Israelin turvallisuuteen.
Meille tuottaa ylpeyttä tehdä sama tänään Saksalle, -
strategiselle liittolaiselle ja eurooppalaisjohtajalle.
Gallant korosti maailmantilanteen olevan menossa siihen, -
että Eurooppaa ja Israelia uhkaavat enenevässä määrin samat asiat.
Nykypäivänä meillä on enemmän yhteisiä uhkia kuin koskaan ennen.
Iranin sormenjälki näkyy kaikkialla.
Iran on toimittanut satatuhatta ohjusta Hizbollahille Libanoniin, -
se on toimittanut aseita terrori-iskuihin israelilaisia vastaan -
ja tehnyt ohjusiskuja Persianlahden naapureitamme vastaan.
Iranin drooneilla tapetaan viattomia siviilejä kautta maailman, -
mikä antaa esimakua siitä, mitä maailma kokee, -
jos ohjuskauppasaarto raukeaa ensi viikolla.
Iran saa vapaalipun levittää edistyneitä ohjuksia ympäri maailman -
jo ennen kuin Iranin ydinaikeita on edes hipaistu.
Iranin aggression vuoksi -
meidän pitää priorisoida valmius ja suorituskyvyt -
sekä laajat kansainvälisen yhteisön toimet.
Gallant painotti, -
että Saksan ja Israelin puolustusyhteistyön syventämistä -
voitaisiin laajentaa muihinkin maihin Euroopassa ja kauempanakin.
Tänään Israelin valtio on valmis -
laajentamaan puolustus- ja teollisuusyhteistyötämme -
koskemaan muitakin kansainvälisiä kumppaneita.
Saksan puolustusministeri korosti osaltaan -
Saksan pyrkimyksiä tehostaa maan ilmatorjuntaa -
ja korosti eurooppalaisen Sky Shield -hankkeen tärkeyttä.
Hankkeessa on mukana 18 Euroopan maata, -
mukaan lukien Suomi, Viro, Ruotsi, Iso-Britannia ja Alankomaat.
Tämä on liioittelematta historiallinen päivä kummallekin maalle.
Olemme yksimielisiä, -
että Arrow-järjestelmän myötä Saksan ilmatorjunta on valmis tulevaan.
Se on yksi parhaista, ellei paras järjestelmä.
On ilo allekirjoittaa sopimus tänään melko lyhyiden neuvotteluiden jälkeen.
Tarvitsemme sen pian, ainakin meidän ja 18 muun Euroopan maan mielestä, -
jotka ovat liittyneet eurooppalaiseen Sky Shield -hankkeeseen -
mutta jotka eivät ehdi kehittää omaa ratkaisua.
Tarvitsemme turvaa taivaillemme kaikilla kolmella kantomatkalla.
Meillä on IRIS-T, Patriot ja nyt Arrow, -
ja näin kaikki kolme meille olennaista kantomatkaa saadaan turvattua.
Saksan puolustusministeriössä pidetyn juhlallisen tilaisuuden jälkeen -
Gallant vieraili Berliinissä Laituri 17 -muistomerkillä -
laskeakseen seppeleen holokaustin uhrien muistoksi.
Tänään on hyvin jännittävä ja tärkeä päivä -
täällä Berliinissä, Saksan pääkaupungissa.
80 vuotta sitten -
50 000 juutalaista lähetettiin kuolemaansa täältä laiturilta 17.
Johdamme Israelin puolustusministeriön, IDF:n -
ja ilmatilateollisuuden valtuuskuntaa ja olemme allekirjoittamassa -
neljän miljardin dollarin arvoisen sopimuksen suojellaksemme Saksaa.
Jerusalemissa kymmenet tuhannet juutalaiset -
kerääntyivät Temppelivuoren Länsimuurille -
vuotuiseen Herran siunaukseen, -
joka lausutaan perinteisesti sukkotin eli lehtimajanjuhlan aikana.
Tämä on hieno hetki kaikille juutalaisille saapua Länsimuurille -
Israelin maahan ja kokea upea kokemus toisten juutalaisten kanssa.
Toivottavasti tästä tulee hieno kokemus.
Tämä on jo ollut upea sukkot-kokemus.
Toivottavasti joka vuosi Israelissa.
Kiitos seurasta!
Tahdon korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat tukea lähetysten jatkumista, -
harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Rukoillaan vainottujen veljien ja siskojen puolesta.
Olen Jonathan Hessen. Siunattua iltaa ja viikkoa!
Huomiseen, jos Luoja suo.
Suomennos: Maija Tuukkanen